data.title: La Marxa dels Vigatans il·lumina la plaça Major de Vic
data.context: La Marxa dels Vigatans omplirà de llum la plaça Major de Vic. L'acte té el propòsit de commemorar els fets de 1714 a la comarca d'Osona i promoure, alhora, la celebració de la Diada. Tal com explica Òmnium Cultural, 'vigatans' és el nom amb què es coneixien durant la guerra de Successió els partidaris de Carles d'Àustria a la vegueria de Vic. És el catorzè any consecutiu que es fa aquest acte i s'espera que sigui el més nombrós, amb unes sis mil persones d'una trentena de pobles de la comarca. L'espectacle, amb una escenificació a càrrec del grup Comediants, serà similar al de l'any passat, amb l'entrada de torxes a la plaça Major pels set carrers que hi donen accés. Els pobles entraran pels set carrers simulant les set portes que antigament donaven entrada a la ciutat de Vic.
data.text: de Carles d'Àustria
data.id: P_345_C_345_Q1
data.question: De qui eren partidaris els vigatans?
data.text: unes sis mil persones
data.id: P_345_C_345_Q2
data.question: Quanta gent participarà a l'acte?
data.text: Comediants
data.id: P_345_C_345_Q3
data.question: Qui es fa càrrec de l'escenificació de l'acte?